IZVEDBENA UREDBA KOMISIJE (EU) 2021/1947

z dne 10. novembra 2021

o opredelitvi geografskega ozemlja držav članic za namene Uredbe (EU) 2019/516 Evropskega parlamenta in Sveta o uskladitvi bruto nacionalnega dohodka po tržnih cenah (Uredba BND) ter razveljavitvi Odločbe Komisije 91/450/EGS, Euratom in Uredbe Komisije (ES) št. 109/2005

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/516 Evropskega parlamenta in Sveta z dne 19. marca 2019 o uskladitvi bruto nacionalnega dohodka po tržnih cenah in razveljavitvi Direktive Sveta 89/130/EGS, Euratom in Uredbe Sveta (ES, Euratom) št. 1287/2003 (Uredba BND) (1) ter zlasti člena 5(3) Uredbe,

ob upoštevanju naslednjega:

(1) Opredelitev geografskega ozemlja je eno od vprašanj, opredeljenih v Delegirani uredbi Komisije (EU) 2020/2147 (2) o seznamu vsebin, ki jih je treba obravnavati v vsakem ciklusu preverjanja, da se zagotovijo zanesljivost, izčrpnost in primerljivost podatkov o bruto nacionalnem dohodku po tržnih cenah (v nadaljnjem besedilu: BND).

(2) Za zanesljive, izčrpne in primerljive podatke o BND je treba pojasniti opredelitev geografskega ozemlja držav članic.

(3) Agregati BND in njihove komponente bi morali biti primerljivi v vseh državah članicah, prav tako pa bi morali biti skladni z ustreznimi opredelitvami in računovodskimi pravili Evropskega sistema računov 2010 (v nadaljnjem besedilu: ESR 2010) (3).

(4) Zato bi bilo treba razveljaviti Odločbo Komisije 91/450/EGS, Euratom (4) in Uredbo Komisije (ES) št. 109/2005 (5).

(5) Ukrepi iz te uredbe so v skladu z mnenjem Odbora za evropski statistični sistem iz člena 8 Uredbe (EU) 2019/516 –

SPREJELA NASLEDNJO UREDBO:

Člen 1 Za namene Uredbe (EU) 2019/516 ima izraz „ekonomsko ozemlje“ pomen iz Priloge A, poglavje 2, odstavka 2.05 in 2.06, k Uredbi (EU) št. 549/2013, za izraz „geografsko ozemlje“, kakor se uporablja v navedenih odstavkih, pa se razume, da obsega ozemlja držav članic, ki so navedena v Prilogi k tej uredbi.

Člen 2 Zato bi bilo treba Odločbo 91/450/EGS, Euratom in Uredbo (ES) št. 109/2005 razveljaviti.

Člen 3 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 10. novembra 2021 Za Komisijo predsednica Ursula VON DER LEYEN

(1) UL L 91, 29.3.2019, str. 19.

(2) Delegirana uredba Komisije (EU) 2020/2147 z dne 8. oktobra 2020 o dopolnitvi Uredbe (EU) 2019/516 Evropskega parlamenta in Sveta z opredelitvijo seznama vsebin, ki jih je treba obravnavati v vsakem ciklusu preverjanja (UL L 428, 18.12.2020, str. 9).

(3) Uredba (EU) št. 549/2013 Evropskega parlamenta in Sveta z dne 21. maja 2013 o Evropskem sistemu nacionalnih in regionalnih računov v Evropski uniji (UL L 174, 26.6.2013, str. 1).

(4) Odločba Komisije 91/450/EGS, Euratom z dne 26. julija 1991 o opredelitvi ozemlja držav članic za izvajanje člena 1 Direktive Sveta 89/130/EGS, Euratom o usklajevanju načinov za obračunavanje bruto nacionalnega proizvoda po tržnih cenah (UL L 240, 29.8.1991, str. 36).

(5) Uredba Komisije (ES) št. 109/2005 z dne 24. januarja 2005 o opredelitvi ekonomskega ozemlja držav članic za namen Uredbe Sveta (ES, Euratom) št. 1287/2003 o uskladitvi bruto nacionalnega dohodka po tržnih cenah (UL L 21, 25.1.2005, str. 3).